(Aangestuur vanaf Dwergpapegaai)
Die benaming parkiet dui op 'n groot aantal klein papegaaie (orde Psittaciformes) met lang sterte. Net soos hul groter soortgenote het parkiete ook krom snawels en stewige pote en is hulle dikwels helderkleurig. Om die snawelbasis en neusgate is daar 'n washuid. Parkiete kom wildlewend in alle warm wêrelddele, met uitsondering van Europa, voer, maar die meeste spesies word in Australië en Suid-Amerika aangetref.
Die beste teelresultate word behaal as elke broeipaar 'n eie vlieg en slaapruimte het. Aangesien hulle van nature in gate broei, moet die kou van neskassies voorsien wees. AI word net een paar aangehou, is dit wenslik am 'n neskassie aan weerskante van die kou aan te bring. Die voggehalte in die omgewing van die nes (ongeveer 90 %) kan met 'n vogsproeier op peil gehou word en die voëls hou in warm weer ook dikwels daarvan om self onder die sproeier 'n stortbad te neem.
Naas die kanarie is die grasparkiet (budgerigar of budjie; Melopsittacus undulatus) die gewildste siervoël ter wêreld. Hy kom net in Australië wildlewend voor, waar hy grasgroen is. Hy is aan die begin van die 19e eeu ontdek en in 1840 is hy vir die eerste keer lewend na Engeland gebring. Na die ontstaan van die geel en later blou kleurvariëteit het die teel van grasparkiete bale gewild geword en teenswoordig kam die spesie in meer as 50 kleurvariasies voor.